ספר האורה

ספר הָאוֹרֶה הוא ספר הלכה מבית מדרשו של רש"י. הספר יצא לאור לראשונה בשנת תרס"ה בלבוב על ידי שלמה בובר מתוך כתב יד מעזבונו של החיד"א.את כתב היד הזכיר החיד"א בספרו שם הגדולים מערכת ספרים, אות א'.

ייחוס הספר לרש"י
בכתבי יד יש עדויות רבות לכך שהספר נכתב על ידי רש"י, או על פי תורתו.ראו שלמה בובר, מבוא לספר האורה, דפוס ראשון, אות טז. בפתח כתב היד מספריית החיד"א כתב הסופר במפורש:  ובסופו כתב 

ובכתב יד פריז, מספריית כל ישראל חברים, חסר הפתיחה אך בסיום הלכות יין נסך נכתב: "זה המחברת חיברו רבינו שלמה לתלמידיו להורות להם הדרך אשר ילכו בה, ואת המעשה אשר יעשון". בכתב יד אוקספורד בהלכות נדה רשום: "הלכות נדה לרבינו שלמה ז"ל.." ואחרי המילים: " . . עד שיבוא מקוה ישראל לזרוק עלינו מים טהורים לטהרינו, חתום שלמה בר יצחק". כן בכתב יד ג' נכתב: "תם ספר האורה לרש"י ז"ל".

בספר הפרדס לרש"י, נדפס לראשונה בקושטנטינא והוסיף בו קצת דינים מספר האורה וכתב: "ספר האורה לרש"י ז"ל כתוב על קלף ישן נושן".

גם ספרי הראשונים והקדמונים המצטטים מספר זה, מייחסים אותו לרש"י, כן הוא בארחות חיים לרבי אהרן הכהן מלוניל, ובכל בו, וכן המגיד משנהוכן כתב בחיבורו על המשנה תורה לרמב"ם, הלכות יום טוב פרק ב, הלכה ז: "וכן דעת רש"י ז"ל בספר האורה שלו". והחיד"א כותבים שהספר נרשם על ידי רש"י.

עם זאת מספר מחזור ויטרי ומתשובות חכמי צרפת משמע שהספר נכתב בבית מדרשו של רש"י ועל ידי תלמידיו, ולא כולו על ידו. כן מההשוואה עם כתבי ההלכה האחרים של רש"י משמע שחלק מהפסקים בספר הם פסקי תלמידיו ולא פסקי רש"י עצמו.

הרב בנימין זאב בנדיקט סובר כי הספר נכתב בפרובאנס על-ידי תלמידי רש"י ובצירוף פסקיו של רבי יהודה בר ברזילי. הרב אייזיק הירש וייס טוען כי כותב הספר הוא רבי נתן המכירי, תלמידו של רש"י. שלום אלבק טוען כי הספר נכתב בצרפת הצפונית בבית מדרשו של רש"י ונסדר על פיו על ידי מחותנו ר' שמחה מויטרי או ר' שמעיה סופרו.

שם הספר
בכתבי היד נקרא הספר בשם ספר האורה. ישנם גרסאות שונות האם שמו של הספר הוא הָאוֹרָה (בקמץ) מלשון: "אוֹרָה וְשִׂמְחָה", או הָאוֹרֶה (בסגול) מלשון "אָרִיתִי מוֹרִי עִם בְּשָׂמִי" או מלשון המשנה "כִּמְלוֹא אוֹרֶה וְסַלּוֹ" והברייתא: "הַקּוֹצֵר הַבּוֹצֵר וְהַגּוֹדֵר וְהַמַּסִּיק וְהָאוֹרֶה". וייתכן ששם האורה הוא מלשון "הוראה".

מבנה הספר
הספר כולל פסקי הלכות על הנהגת הבוקר, תפילה, ברכות, דיני סעודה, נטילת ידיים, שעטנז, מצוות התלויות בארץ, שבת, מועדי ישראל, טריפות, כשרות ונידה. הספר מחולק לשני חלקים, החלק הראשון כולל 128 סימנים. החלק השני כולל 159 סימנים שרובם מופיעים גם-כן בספר איסור והיתר לרש"י. בשל השוני הרב בין שני החלקים טוענים חלק מהחוקרים כי החלק השני יוחס לספר האורה בטעות ואינו חלק ממנו.

בפסקי ההלכה נזכרו מדברי הגאונים, הראשונים ורבותיו של רש"י.לרשימה המלאה, הציטוטים והמובאות, ראה אצל שלמה בובר, מבוא לספר האורה, דפוס ראשון, לבוב תרס"ה.

הספר צוטט רבות על ידי פוסקי ההלכה הרבים במשך הדורות, בהם: הראב"ד בספרו תמים דעים, רבי אהרן הכהן מלוניל בספרו ארחות חיים, ספר כל בו, כפתור ופרח, שבלי הלקט, הריטב"א בחידושיו לש"ס, מגיד משנה, ספר בית מועד, ספר האסיפות, החיד"א בספרו ברכי יוסף ובספרו פתח עניים.

הספר שבמהדורת בובר קיבל הסכמה מהראי"ה קוק.

כתבי יד
 כתב יד לונדון, הספרייה הבריטית or.9155, הוא כתב היד שמעזבון הרב חיד"א והגיע לידיו מהרב יצחק רפאל אשכנזי, על פיו יצא הספר לאור עולם בפעם הראשונה על ידי החוקר שלמה בובר ובמהדורות הבאותכולל מהדורת מכון ירושלים.
 כתב יד 87, ספרית כל ישראל חברים בפריז
 כתב יד 536 בספריית אוקספורד, ספריית הבודליאנה
 כתב יד 564 בספריית אוקספורד, ספריית הבודליאנה
 כתב יד 3823, פארמה, ספריית פאלאטינה
 כתב יד 2829, רומא
 כתב יד 982, הספרייה הממלכתית של רוסיה, מוסקבה
 כתב יד 204, וינה, הספרייה הלאומית של אוסטריה
 כתב יד 506, ספריית הווטיקן
 כתב יד 683, ספריית האוניברסיטה קיימברידג'

מהדורות הספר
 דפוס ראשון, לבוב, תרס"ה על ידי שלמה בובר
 הספרייה החרדית העולמית בני ברק
 מכון ירושלים

לקריאה נוספת
 שלמה בובר, מבוא לספר האורה, מהדורה ראשונה, לבוב, תרס"ה
 ב"ז בנדיקט, מרכז התורה בפרובאנס: אסופת מאמרים, ירושלים, תשמ"ה, עמ' 27–28
 י"מ תא̈ שמע, ר' זרחיה הלוי בעל המאור ובני חוגו, לתולדות הספרות הרבנית בפרובאנס, ירושלים, תשנ"ג, עמ' 69
 מ' מרגליות, הלכות קצובות, ירושלים תש"ב, מבוא, פרק שני, עמ' 50
 יעקב לוינזון, קונטרס לתולדות רש"י, פרק ט, ספר האורה וסדור רש"י, עמ' 47

קישורים חיצוניים





 הספר להורדה ולקריאה באתר דעת


הערות שוליים

קטגוריה:ספרי הלכה
קטגוריה:רש"י
קטגוריה:ספרי הלכה: ראשונים